Selv om flere nordjyder denne jul har haft ubudne gæster hen over julen, end det var tilfældet sidste år, ligger Nordjylland i den lave ende på indbrudslisten sammenlignet med resten af landet. Det viser nye tal for indbrud i julen fra Rigspolitiet. Fra den 20. december til den 26. december om morgenen er der blevet anmeldt i alt 44 indbrud i Nordjylland. Dermed bliver Nordjylland den politikreds med femtefærrest juleindbrud. Bedst er det gået på Bornholm, hvor politikredsen endnu ikke har modtaget én eneste anmeldelse om indbrud. På landsplan er antallet af indbrud faldet de seneste år. I 2015 var det samlede antal indbrud i Danmark i julen oppe på 1203, mens det denne jul er helt nede på 621. Gennemsnittet ligger på 51,75 indbrud per politikreds i juledagene. Det samlede antal juleindbrud i Danmark fra 2014 til 2018:

Opsummering:
Antallet af juleindbrud i Nordjylland i år er højere end i 2017, men Nordjyllands Politikreds ligger dog stadig under landsgennemsnittet.